Η Γη της Επαγγελίας (ταινία, 1975)

Η Γη της Επαγγελίας (πολωνικά: Ziemia obiecana) είναι πολωνική δραματική ταινία του 1975, σε σκηνοθεσία του Άντζεϊ Βάιντα, η οποία βασίζεται σε ένα μυθιστόρημα του Βουαντίσουαφ Ρέιμοντ. Η ταινία μιλάει για την ιστορία ενός Πολωνού, ενός Γερμανού και ενός Εβραίου που αγωνίζονται να χτίσουν ένα εργοστάσιο στον ακατέργαστο κόσμο του καπιταλισμού του 19ου αιώνα. 

Στην ταινία παρουσιάζεται μια συγκλονιστική εικόνα του Λοτζ, με τα βρώμικα και επικίνδυνα εργοστάσια και τις πολυτελείς κατοικίες που στερούνται γούστο και πολιτισμό. Η ταινία ακολουθεί τα βήματα του Καρόλου Ντίκενς, του Εμίλ Ζολά και του Μαξίμ Γκόρκι, καθώς και των Γερμανών εξπρεσιονιστών όπως των Κνοπφ, Μάιντερ και Γκροζ, οι οποίοι έδωσαν μαρτυρία κοινωνικής διαμαρτυρίας. 

Στην δημοσκόπηση του 2015 που διεξήγαγε το Πολωνικό Μουσείο Κινηματογράφου στο Λοτζ, η ταινία Η Γη της Επαγγελίας κατατάχθηκε πρώτη στον κατάλογο των σπουδαιότερων πολωνικών ταινιών όλων των εποχών.

Πλοκή 
Ο Κάρολ Μποροβιέτσκι (Ντάνιελ Ολμπρίχσκι), είναι ο διαχειριστής μηχανικός στο εργοστάσιο κλωστοϋφαντουργίας Μπούχολτς. Σχεδιάζει να δημιουργήσει το δικό του εργοστάσιο με τη βοήθεια των φίλων του Μαξ Μπάουμ (Άντζεϊ Σεβέριν), Γερμανός και κληρονόμος σε ένα παλιό εργοστάσιο χειροτεχνίας, και του Μόριτς Βελτ (Βόιτσεχ Πσόνιακ), ανεξάρτητος Εβραίος επιχειρηματίας.

Δείτε επίσης 
 Κατάλογος των καλύτερων ταινιών

Παραπομπές 

Ταινίες του 1975
Πολωνόφωνες ταινίες
Πολωνικές δραματικές ταινίες
Πολωνικές ταινίες
Ταινίες σε σκηνοθεσία Άντζεϊ Βάιντα